༄༅། །དཔེ་རྒྱན་སོ་ལྔའི་དཔེར་བརྗོད་མུ་ཏིག་ཕྲེང་བ།
༄༅།།དཔེ་རྒྱན་སོ་ལྔའི་དཔེར་བརྗོད་མུ་ཏིག་
ཕྲེད་བ་ཞེས་བྱ་བ་བཞུགས་སོ།།
དཔེ་ཟླ་མི་མངའ་རྒྱལ་བ་ཀུན་གྱི་ཡབ།། དཔེ་བྱད་མཚན་གྱིས་རབ་མཛེས་འཇམ་དཔལ་
དབྱངས།། དཔེ་མེད་ཤེས་རབ་སྣང་བ་སྩོལ་ཅིག་དང་།། དཔེ་རྒྱན་སོ་ལྔའི་དཔེར་བརྗོད་བདག་
གིས་བཤད།། དལ་བརྒྱད་འབྱོར་བཅུ་ཚང་བའི་ལུས།། ཡིད་བཞིན་ནོར་བུ་ལྟ་བུར་དཀོན།། འདོད་
དགུ་འབྱུང་བའི་བུམ་བཟང་བཞིན།། ཕུན་ཚོགས་ཐམས་ཅད་འདི་ལས་འབྱུང༌།། ཞེས་པ་འདི་ནི་ཆོས་
ཀྱི་དཔེ། ལུས་འདི་ཆུ་ཡི་ཆུ་བུར་འདྲ།། དབུགས་ཀྱང་སྟོན་ཀའི་ན་བུན་བཞིན།། མཐོ་རིས་ལྷ་མིའི་
དཔལ་འབྱོར་ཡང་།།རྨི་ལམ་རོལ་བ་ཇི་བཞིན་ནོ།། ཞེས་པ་འདི་ནི་དངོས་པོའི་དཔེ།འབྲི་མར་ཟད་པའི་མར་
མེ་བཞིན།། འཆི་བདག་དྲུང་དུ་མྱུར་འགྲོ་བའི།།སྐྱེས་བུའི་སྲོག་ལྟར་རྐྱེན་གཞན་ལ།། ལྟོས་(༢ན)པ་
མེད་པར་ངང་གིས་འབྱུང་།། ཞེས་པ་འདི་ནི་ལྡོག་པའི་དཔེ། ལང་ཚོ་དར་བའི་ལུས་འདི་ནི།། མཛེས་ཀྱང་མི་
བརྟན་འཇའ་ཚོན་བཞིན།། འཇའ་ཚོན་དེ་ཡང་ལུས་བཞིན་དུ།། མྱུར་དུ་ཡལ་བའི་ངང་ཚུལ་སྟོན།།
ཞེས་པ་འདི་ནི་ཕན་ཚུན་དཔེ། འདོད་ཡོན་སྣ་ལྔའི་ལོངས་སྤྱོད་ལ།། དགའ་བའི་སེམས་འདི་གཡོ་བ་ནི།།
བུང་བ་དུག་གི་མེ་ཏོག་ལ།། འཁོར་བར་མཚུངས་ཀྱི་གཞན་དུ་མིན།། ཞེས་པ་འདི་ནི་ངེས་པའི་དཔེ། རླུང་
ལྟར་གཡོ་བའི་སེམས་ཀྱི་རྒྱུན།། གློག་ལྟར་བཟུང་(གཟུང་)དུ་མེད་པ་ནི།། སྤྲིན་ལ་སོགས་པ་རབ་
གཡོ་བ།། གཞན་ཡང་ཡོད་ན་དེ་དང་མཚུངས།། ཞེས་པ་འདི་ནི་ངེས་མེད་དཔེ། ངན་འགྲོའི་སྡུག་བསྔལ་མི་
བཟད་པ།། རྣོ་བ་ཁོ་ནས་སྤུ་གྲི་དང་།། མཚུངས་པ་(༢བ)མ་ཡིན་འགྲོ་རྣམས་ལ།། འཇིགས་པའི་
སྐྲག་པ་བསྐྱེད་པས་ཀྱང་།། ཞེས་པ་འདི་ནི་བསྡུས་པའི་དཔེ། སྡུག་བསྔལ་རྣམ་གཉིས་སྡུག་བསྔལ་དུ།། ལྷ་
མིའི་འགྲོ་བ་ཀུན་གྱིས་ཤེས།། མཐོ་རིས་བདེ་བ་སྡུག་བསྔལ་དུ།། འཕགས་པས་གཟིགས་པ་འདི་
གཉིས་ཁྱད།། ཡང་ན། རབ་དཀར་འོ་མའི་རོ་མངར་ནི།། ནུ་འབུར་དཔལ་ནས་བྱུང་བ་སྟེ།། སྦྲང་རྩི་
355
… …

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་བཞི་པ་བཞུགས་སོ།།
རྐང་དྲུག་ལས་བྱུང་སྟེ།། གཞན་པའི་འབྱེད་ཆོས་འགའ་ཡང་
་་མེད།། ཡང་ན། མཛེས་མ་
་མ་ཁྱོད་ཀྱི་མིག་
གཉིས་ནི།། ཁྱོད་གདོང་ལ་ནི་མཐོང་བ་སྟེ།། ཟླ་བ་མཁའ་ལ་མཐོང་བ་ལས།། གཞན་པས་ཁྱད་པར་
ཅི་ཡང་མེད།། ཞེས་(ཅེས་)པ་འདི་ནི་ཕུལ་བྱུང་དཔེ། མཐོ་རིས་མཛེས་མའི་བཞིན་གྱི་དཔལ།། ཡོད་ཅེས་པད་
དཀར་སྙེམས་མི་འཚལ།། ཤར་རིའི་ཐེམ་སྐས་ལ་རོལ་པའི(བའི)།། ཟླ་བ་ལ་ཡང་དེ་ཡོད་ཕྱིར།། ཞེས་
པ་འདི་ནི་རབ་རྟོག་དཔེ། བསམ་གཏན་རྣམ་བཞིའི་གཞལ་མེད་ཁང་།། ནམ་ཡང་གཡོ་མེད་རྟག་བརྟན་
ན།། ཟག་མེད་བདེ་བའི་མངོན་མཐོ་བའི།། འོག་མིན་གནས་དང་མཚུངས་པ་ཉིད།། ཞེས་(ཅེས་)པ་འདི་
ནི་རྨད་བྱུང་དཔེ། ཆགས་བྲལ་བསྒོམས་(སྒོམ་)པའི་རྣལ་འབྱོར་བས།། ལང་ཚོ་རྒྱས་པའི་གཟུགས་སྡུག་
དང་།། དུར་ཁྲོད་རོལ་བའི་ཀེང་རུས་ལ།། ཁྱད་པར་འབྱེད་ལ་རྨོངས་པར་གྱུར།། ཞེས་པ་འདི་ནི་རྨོངས་
པའི་དཔེ། ཅི་འདི་ཤིང་ལོའི་རྩེར་ཆགས་པའི།། ཆུ་ཐིགས་རབ་ཏུ་གཡོ་བའམ།། སྐད་ཅིག་འཇིག་པའི་
དབང་གྱུར་པའི།། ལུས་འདི་ཡིན་ཞེས་ཐེ་ཚོམ་སྐྱེས།། ཞེས་པ་(༣ན)འདི་ནི་ཐེ་ཚོམ་དཔེ། ཞི་དུལ་དཔལ་གྱིས་
འགྲོ་བ་དང༌།། མོས་ལྡན་གུས་པ་བསྐྱེད་པའི་ཕྱིར།། མུ་སྟེགས་སློང་མོ་བ་མིན་གྱི།། ཚངས་སྤྱོད་
ཉན་ཐོས་ཡིན་པར་ངེས།། ཞེས་པ་འདི་ནི་རྟོགས་པའི་དཔེ། རྟག་ཏུ་རབ་འབར་སེམས་གདུང་ཞིང་།། འཁོར་
བར་སྤྱོད་པ་རྣམས་ཀྱི་གནས།། ཉོན་མོངས་འཕེལ་བའི་ཁྱིམ་འདི་ནི།། རལ་གྲི་ལོ་མའི་ཚལ་དང་
མཚུངས།། ཞེས་པ་འདི་ནི་སྦྱར་བའི་དཔེ། ང་རྒྱལ་སྤངས་པའི་མཁས་པ་དང་།། སྦྱིན་ལ་དཔའ་བའི་བྱང་སེམས་
རྣམས།། གཏེར་གྱི་བདག་པོ་ཇི་བཞིན་དུ།། ཡོན་ཏན་དཔལ་གྱིས་རབ་ཏུ་ཕྱུག། ཞེས་(ཅེས་)པ་འདི་ནི་མཉམ་
ཉིད་དཔེ། དགག་སྒྲུབ་གནང་གསུམ་བཅས་པ་འདི།། འཁོར་ལོས་བསྒྱུར་བའི་བཀའ་ཁྲིམས་དང་།། དགེ་
བཅུ་སྤེལ་བར་མཚུངས་མོད་ཀྱི།། ཐར་བར་(བ་)ཐོབ་པས་ལྷག་པར་གྱུར།། ཞེས་པ་འདི་ནི་སྨད་པའི་དཔེ།
སྐྱེད་ཚལ་བདུད་རྩིའི་རྫིང་བུ་ཡི།། བསིལ་བ་འདི་ཡིས་བདེ་སྐྱེད་པ།། བཅུ་ཕྲག་རིག་པའི་གནས་
ཤེས་པའི།། ཆོས་ཐོས་པ་ཡང་དེ་དང་མཚུངས།། ཞེས་པ་འདི་ནི་བསྟོད་པའི་དཔེ། འཁོར་བའི་ཕུན་ཚོགས་
མཐའ་དག་གིས།། སྡུག་བསྔལ་གདུང་བ་སྟེར་བའམ།། དགའ་བའི་ཚོར་བ་སྤེལ་ཀྱང་རུང་།། མི་
དགའི་གནས་ཞེས་བདག་གིས་སྨྲ།། ཡང་ན། འདོད་དགུའི་ཕུན་ཚོགས་རྩོལ་(སྩོལ་)བའམ།། ཟན་
འཆང་ཙམ་ཡང་མི་སྩལ་(སྩོལ་)ཀྱང་།། རྒྱལ་བོ་ཆེན་པོ་རྣམ་ཐོས་སྲས།། ནོར་གྱི་ལྷ་ཞེས་དད་པ་
སྐྱེ།། ཞེས་པ་འདི་གཉིས་བརྗོད་འདོད་(༣བ)དཔེ། རྒྱལ་བའི་སྲས་ཀྱི་ས་བཅུ་དང་།། མོས་པའི་སྦྱོད་(སྤྱོད་)པའི་
356 m

༄༄༅། །དཔེ་རྒྱན་སོ་ལྔའི་དཔེར་བརྗོད་མུ་ཏིག་ཕྲེང་པ
ཚོགས་སྦྱོར་གཉིས།། ཐར་བའི་ལམ་དུ་མཚུངས་མོད་ཀྱང་།། ཕན་ཚུན་རྣམ་པར་འགལ་བ་ཉིད།།
ཅེས་པ་འདི་ནི་འགལ་བའི་དཔེ། ཐབས་དང་ཤེས་རབ་རྒྱ་ཆེ་བའི།། བྱང་ཆུབ་སེམས་དཔའི་ཚོགས་གཉིས་
ལ།། རང་དོན་དྲི་མས་སྦགས་པ་ཡི།། ཐེག་དམན་ཚོགས་གཉིས་ག་ལ་འགྲན།། ཞེས་པ་འདི་ནི་དགག་པའི་
དཔེ། ལྷུན་པོ་གསེར་རིའི་འོད་ཀྱིས་མཛེས།། ཚངས་སྤྱོད་ཞི་དུལ་དཔལ་གྱིས་ཕྱུག། གཟི་བརྗིད་ལྡན་
པར་མཚུངས་མོད་ཀྱི།། སེམས་ལྡན་ཡིན་མིན་ཁྱད་པར་ཆེ།། ཞེས་པ་འདི་ནི་མཛེས་པའི་དཔེ། དགེ་འདུན་འདུས་
སྡེ་དམག་ཚོགས་མིན།། རྣམ་གསུམ་ཆོས་གོས་གོ་ཁྲབ་ཀྱང་།། མ་ཡིན་དངོས་སྟོབས་རིགས་པ་རྣམས།།
མཚོན་ཆ་མིན་ཀྱང་ལོག་རྟོག་གཅོད།། ཅེས་པ་དེ་ཉིད་བརྗོད་པའི་དཔེ། ཕྱི་ནང་རྒོལ་བ་མཐའ་དག་གིས།།
འགྲན་དུ་མེད་ཕྱིར་ཆོས་གྲགས་དང་།། མཚུངས་པ་ས་འདིར་མེད་པས་ན།། རང་ཉིད་རང་གི་
དཔེ་རུ་འོས།། ཡང་ན། སྙིགས་དུས་ཚེ་ཐུང་འདི་ཉིད་ལ།། ཟུང་འཇུག་གོ་འཕང་མཆོག་བརྙེས་པ།།
གངས་ཅན་འདི་ན་མི་ལ་ལས།། གཞན་མེད་རང་ཉིད་རང་གི་དཔེ།། ཞེས་པ་ཐུན་མོང་མིན་པའི་དཔེ། མ་
ལུས་རྒྱལ་བའི་མཁྱེན་རབ་ཀུན།། གཅིག་ཏུ་བསྡུས་བཞིན་ཆེས་ཟབ་པ།། ཡེ་ཤེས་ལུས་ཅན་འཇམ་
དབྱངས་ལ།། ཤེས་རབ་ལྷ་ཞེས་ཡོངས་སུ་གྲགས།། ཞེས་པ་འདི་ནི་བྱུང་མིན་དཔེ། ཆུ་ཤེལ་ལས་ནི་མེ་ལྕེ་(༤ན)
དང་།། བདུད་རྩི་ལས་ནི་དུག་བཞིན་དུ།། བླ་མའི་མཛད་པ་མཐའ་དག་ལས།། སྐྱོན་དག་འབྱུང་བ་
ག་ལ་སྲིད།། ཞེས་(ཅེས་)པ་འདི་ནི་སྲིད་མིན་དཔེ། དཀར་སེར་འཇམ་དབྱངས་དབྱངས་ཅན་བཞིན།། ཟབ་གསལ་
མྱུར་བའི་ཤེས་རབ་ཅན།། བཀའ་དྲིན་ཟླ་མེད་བླ་མ་ཡིས།། རིགས་(རིག་)གནས་ཀུན་ཤེས་ཤེས་རབ་
སྩོལ།། ཡང་ན། ལི་ཁྲིའི་མདངས་དང་གུར་གུམ་མཚོ།། ཐུན་འཚམས་(མཚམས་)སྤྲིན་དང་གསེར་
བཟང་འོད།། བྱི་རུའི་མདངས་བཞིན་འཇམ་དཔལ་ཞལ།། སྐལ་ལྡན་མིག་གི་བདུད་རྩི་ཉིད།།
ན། ཁ་བ་དུང་དང་ཟླ་འོད་དང་།། པད་རྩ་མུ་ཏིག་འཁྲི་ཤིང་ལྟར།། དཀར་གསལ་གཡས་འཁྱིལ་རི་
མོ་ཅན།། མཛོད་སྤུ་འདི་ནི་ཡིད་དུ་འོང་།། ཞེས་པ་འདི་རྣམས་མང་བའི་དཔེ། རྗེ་བཙུན་བླ་མའི་སྙིང་རྗེ་ནི།།
སྤྱན་རས་གཟུགས་ལས་བླངས་པ་བཞིན།། ཆོས་ཀུན་གཟུགས་(གཟིགས་)པའི་མཁྱེན་རབ་ཡང་
(ཀྱང་)།། འཇམ་དབྱངས་ཐུགས་ལས་འཕོས་པ་བཞིན།། ཡང་ན། རིན་ཆེན་ལས་གྲུབ་གཞལ་མེད་
ཁང་། སུམ་རྩེན་ས་ལ་འཕོས་པ་བཞིན།། འཛད་མེད་མཁོ་དགུའི་ཡོ་བྱད་ཡང་(ཀྱང་)། རྨུགས་
འཛིན་མཛོད་ལས་བྱུང་བ་བཞིན།། ཞེས་པ་འདི་གཉིས་རྣམ་འགྱུར་དཔེ། ལྔ་ཕྲུག་ཡོན་ཏན་ཀུན་ལྡན་པའི།། མཁན་
A{་
6%357
3D༼

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་བཞི་པ་བཞུགས་སོ།།
པོ་ལས་ནི་མཁན་བུ་མང་། དེ་དག་ལས་ཀྱང་སློབ་མའི་ཚོགས།། ངུར་སྨྲིག་འཛིན་པས་ས་འདི་
ཁྱབ།། ཡང་ན། སྟོན་པ་མཆོག་གིས་སྒྲ་གཅན་འཛིན།། དེ་ལས་དཔལ་ལྡན་ས་(༤བ)ར་ཧ།། དེ་ལས་
དཔལ་མགོན་ཀླུ་སྒྲུབ་སོགས།། མཁན་བརྒྱུད་གསེར་རིའི་ཕྲེང་བ་བྱུང་།། ཡང་ན། མ་རིག་ལས་ལས་
རྣམ་ཤེས་དང་།། མིང་གཟུགས་སྐྱེ་མཆེད་རེག་ཚོར་བདུན།། དེ་ལས་སྲེད་ལེན་སྲིད་པ་གསུམ།།
དེ་ལས་སྐྱེ་རྒ་ཡང་ཡང་འབྱུང༌།། ཞེས་པ་འདི་རྣམས་ཕྲེང་བའི་དཔེ། རྗེ་བཙན་(བཙུན་)བསྟན་པའི་སྒྲོན་
མེའི་ཞབས།། སྡེ་སྣོད་གསུམ་དང་རྒྱུད་སྡེ་བཞི།། བཅུ་ཕྲག་རིག་གནས་སྨྲ་བ་ལ། འཇམ་མགོན་བློ་
བཟང་གྲགས་པ་བཞིན།། ཞེས་འདི་བཞིན་སྒྲ་གཅིག་པའི་དཔེ། འཆད་ལ་རྗེ་བཙུན་འཇམ་དབྱངས་བཞིན།།
རིགས་པ་སྨྲ་ལ་ཆོས་གྲགས་བཞིན།། རྩོམ་ལ་དཔལ་ལྡན་དཔའ་བོ་བཞིན།། རྒྱལ་བ་ཇི་བཞིན་བླ་
མ་རྗེ།། ཞེས་འདི་བཞིན་སྒྲ་དུ་མའི་དཔེ། ནོར་འཛིན་དཔལ་མོའི་ཐིག་ལེ་རུ།། རྒྱུ་སྐར་ཇི་བཞིན་མཁས་མང་
ཡང་།། ལེགས་བཤད་འོད་ཟེར་འབུམ་འཕྲོ་བ།། ཟླ་བ་ལྟ་བུ་ཁྱོད་གཞན་སུ།། ཞེས་པ་འདི་ནི་ཟླ་བོ་དངོས་
པོའི་དཔེ། འཇམ་དཔལ་སྙིང་བོ་དགའ་ལྡན་དང་།། དཔལ་ལྡན་བླ་མ་གངས་ཅན་གནས།། མ་ཕམ་
སྲས་པོས་ལྷ་རྣམས་འདུལ།། བླ་མས་སྙིགས་དུས་འགྲོ་རྣམས་འདུལ།། ཞེས་པ་འདི་ནི་མཚུངས་སྦྱོར་དཔེ། ཁྱོད་
སྐུ་བརྗིད་པའི་(པས་)གསེར་རི་དང་།། ཁྱོད་གསུང་སྙན་པའི་(པས་)ཚངས་པའི་དབྱངས།། ཁྱོད་
ཐུགས་ཟབ་པའི་(པས་)རྒྱ་མཚོ་དང་།། མཚུངས་པའི་བླ་མ་དེར་ཕྱག་འཚལ།། ཡང་ན། མཚན་དཔེས་
སྦྲས་(སྤྲས་)པའི་ལོངས་སྤྱོད་རྫོགས།། ཆོས་ཕུང་ཀུན་གསུང་མཆོག་སྤྲུལ་སྐུ།། ཤེས་བྱ་ཀུན་(༥ན)
ཁྱབ་ཆོས་ཀྱི་སྐུ།། གསུམ་ལྡན་བླ་མ་དེ་ལ་འདུད།། ཞེས་(ཅེས་)པ་འདི་གཉིས་རྒྱུ་ཡི་དཔེ།
ཁྱོད་ཀྱི་ལེགས་བཤད་བདུད་རྩི་བཞིན།། དུག་གསུམ་ནད་རྣམས་སེལ་བའི་སྨན༎ གང་
སྐུ་རབ་མཛེས་ཟླ་ཤེལ་བཞིན།། སྲིད་པའི་སྨག་རིམ་(རུམ་)སེལ་བའི་མཆོག། རྟགས་ཐ་དད་ཀྱང་
སྐྱོན་མེད་དཔེ།། མགོན་ཁྱོད་ཕྱོགས་བཅུའི་སངས་རྒྱས་དང༌།། ཆོས་འཁོར་བསྐོར་ལ་མཚུངས་
པ་སྟེ།། འགྲོ་བ་འདུལ་བའི་འཕྲིན་ལས་ཀྱང༌།། རྒྱལ་བའི་མཛད་པ་གཅིག་བུས་མཚོན།། ཚིག་ཐ་
དད་ཀྱང་སྐྱོན་མེད་དཔེ། འོག་མིན་ཞིང་ནས་ལོངས་སྐུ་བཞིན།། མགོན་པོ་ཁྱོད་ནི་ས་འདིར་རྒྱུ།།
གསལ་རྫོགས་མཚན་དཔེའི་འོད་བཞིན་དུ།། དཀར་གསལ་ཞལ་རས་རྣམ་པར་མཛེས།། དཔེ་དོན་
མཆོག་དམན་སྐྱོན་མེད་དཔེ། དཔའ་བོ་ཇི་བཞིན་མཛེས་སྡུག་མ།། པད་དཀར་ཇི་བཞིན་གསལ་བའི་
358.

༄༅། །དཔེ་རྒྱན་སོ་ལྔའི་དཔེར་བརྗོད་མུ་ཏིག་ཕྲེང་བ།
གདོང་།། གྲོག་མའི་སྐེད་བཞིན་ལུས་ཕྲ་མ།། བོང་བའི་སྐད་བཞིན་གླུ་དབྱངས་ལེན།། སྦྱོར་མ་ཤེས་
ན་སྐྱོན་འབྱུང་དཔེ། མཁའ་ལ་གནས་པའི་རྒྱུ་སྐར་དབུས།། ཆ་ཤས་ཡོངས་རྫོགས་ཟླ་བ་དང་།། ས་
ལ་གནས་པའི་སྐྱེ་དགུའི་དབུས།། མགོན་ཁྱོད་ཀུན་ནས་ཁྱད་པར་འཕགས།། བློ་གྲོས་རྣམ་པར་
རྒྱས་པའི་མཁས་དབང་རྣམས།། མདོ་སྔགས་རིག་གནས་བདུད་རྩིའི་དཔལ་ལ་ཆགས།། སྙན་ངག་
ལམ་ལ་རྣམ་དཔྱོད་གོམ་པའི་སྟབས།། རྟག་ཏུ་ངལ་གསོ་མེད་པར་ཅི་ཡང་འགོད།། ནུ་འབུར་
མངོན་དགའ་ཟླ་བའི་བཞིན་རས་ཅན།། (༥བ) ལུས་ཕྲའི་མིག་ཟུར་གཡོ་བས་ཆགས་ལྡན་བཞིན།།
སྙན་ངག་ལེགས་བཤད་སྦྲང་རྩི་རོ་བརྒྱ་བས།། བློ་ལྡན་རྐང་དྲུག་ཡིད་ཀྱི་བརྟན་པ་འཕྲོག། དེ་
ཕྱིར་མཁས་དབང་དཎྜིའི་མེ་ལོང་དུ།། དོན་རྒྱན་སོ་ལྔའི་གཟུགས་བརྙན་བཀྲ་བ་ལས།། དཔེ་རྒྱན་
མུ་ཏིག་གསར་བའི་དོ་ཤལ་འདི།། མཁས་རྣམས་མགྲིན་པའི་རྒྱན་དུ་བདག་གིས་སྤེལ།། དགེ་བས་
(བའི་)བཤེས་གཉེན་ཉིན་བྱེད་དབང་བོ་ཡི།།
ལེགས་བཤད་འོད་སྟོང་འབར་བས་ཁ་ཕྱེ་བའི།།
དམ་ཆོས་སྦྲང་རྩིའི་རོ་ལྡན་བདྨ་(པདྨ་)དཀར།། སྐལ་བཟང་བུང་བུ་(བ་)ཀུན་གྱི་ཉེར་འཚོར་
ཤོག། ལྷོ་ཤར་མཁས་མང་ལུགས་འདུས་པའི། མཁས་དབང་དཎྜིའི་མེ་ལོང་བཞིན།། དཔེ་རྒྱན་
དཔེར་བརྗོད་བྱེད་པ་བོ།། མཁན་མིང་གྲགས་པ་རྒྱལ་མཚན་ནོ།། སརྦ་མངྒ་ལཾ།
%359%